Dosso Dossi
Store norske leksikon,Kunst og estetikk,Bildende kunst,Kunsthistorie,Italiensk manierisme, barokk- og renessansekunst
Dosso Dossi var en italiensk maler og høyrenessansens ledende kunstner i Ferrara. Han var elev av Lorenzo Costa i Bologna, senere påvirket både av Giorgione og av Tizian, utviklet seg til den ledende kolorist utenfor Venezia.
Dossis romantiske temperament kom især til uttrykk i landskapene, særlig i skildringen av vegetasjon og skogtykningens mystikk. En begynnende manierisme viser seg i fargedisharmonier og i en mer urolig lysbehandling. Disse trekkene viser også innflytelse fra tysk samtidig maleri, som ble sterkt beundret i Nord-Italia. Hans figurmotiver var hovedsakelig mytologiske og religiøse, men han malte også genrebilder og portretter.Av hans mange verker kan nevnes Circe og Apollo og Dafne, begge i Palazzo Borghese, Roma. Han arbeidet i Mantova (1512), Trento (1532) og især i Ferrara, hvor han var hoffmaler. Les mer i Store norske leksikon Italias kunst fram til 1900 renessansen manierisme genremaleri portrettkunst